stanford-oval/wikipedia huggingface dataset:
Sybase
היסטוריה

Sybase הוקמה תחת השם Systemware בשנת 1984 על ידי מארק הופמן (Mark Hoffman) ובוב אפשטיין (Bob Epstein) בביתו של אפשטיין בעיר ברקלי שבקליפורניה.
בשנת 1988 חשפה ענקית התוכנה מיקרוסופט הסכם שנחתם בינה לבין Sybase שנחתם בשנת 1986 ומעניק למיקרוסופט זכויות לתוכנת מסד הנתונים של Sybase למערכת ההפעלה OS/2, הסכם זה הוביל לשחרור הגרסה הראשונה של Microsoft SQL Server. ב-1993 הופסק שיתוף הפעולה בין שתי החברות וקוד המקור של הגרסאות המיועדות למערכת ההפעלה Microsoft Windows נקנה מ-Sybase על ידי מיקרוסופט.
בשנות ה-90 של המאה ה-20 הייתה החברה אחת מארבע החברות המובילות בתחום של מסדי נתונים יחסיים תחת מערכת ההפעלה UNIX. שימוש רב במיוחד במסד הנתונים שלה נעשה בחברות בסקטור הפיננסי. בסוף שנות ה-90 ובתחילת המאה ה-21 מתוך ארבע החברות שהובילו את שוק מסדי הנתונים, שמרה רק חברת Oracle על מעמדה כמובילה. חברת Informix נרכשה על ידי י.ב.מ, מסד הנתונים אינגרס נרכש על ידי חברת CA ובהיעדר מספיק הכנסות הפך למסד נתונים של קוד פתוח, ול-Sybase אין כמעט התקנות חדשות בשוק הארגוני.
במחצית השנייה של שנות ה-90 רכשה חברת Sybase את חברת PowerBuilder, שעוד קודם לכן הייתה שותפה עסקית שלה. המוצר המרכזי של חברת PowerBuilder הוא כלי פיתוח לשרת-לקוח, שהיה כלי מוביל באמצע שנות ה-90, בהן שלטה התפיסה של לקוח עשיר.
לאחר איבוד מעמדה כמובילה בשוק מסדי הנתונים הארגוני, רכשה החברה את חברת Watcom, שהמוצר המרכזי שלה היה מסד נתונים איכותי לשוק המערכות האישיות והקטנות. מסד נתונים זה הצורך משאבים מועטים, הווה בסיס ל Sybase I Anywhere שהושק בשנת 2000 ולהפיכת החברה ליצרן מוביל בשוק מסדי הנתונים הניידים.
בשנת 2010 רכשה חברת SAP את חברת Sybase.
Dictionary of Sydney

| --- | --- |
 סוג:  אנציקלופדיה מקוונת 
 תקופת הפעילות:  14 ביוני 2006 – הווה (18 שנים) 
 מנכ"ל:  Kim Hanna 
 אתר רשמי
 
Dictionary of Sydney (בעברית: מילון סידני) הוא פרויקט מדעי הרוח הדיגיטליים להפקת אנציקלופדיה מקוונת, שנכתב על ידי מומחי ההיסטוריה של סידני, על כל ההיבטים.
תיאור

המילון הוא פרויקט שיתופי בין עיריית סידני, אוניברסיטת סידני, הספרייה הממלכתית של ניו סאות' ויילס (אנ'), רשות הארכיונים והרשומות הממלכתית של ניו סאות' ויילס (אנ') והאוניברסיטה לטכנולוגיה של סידני (אנ'). הפרויקט התחיל ב-2007 במימון מועצת המחקר האוסטרלית (אנ') והושק ב-5 בנובמבר 2009.
מבחינה גאוגרפית, המילון כולל את כל אגן סידני (אנ'), ומשתרע באופן כרונולוגי מהפרהיסטוריה ועד לימינו. לפרויקט יש גם תרומות היסטוריות מתחומים שונים כמו ארכאולוגיה, סוציולוגיה, לימודי ספרות, גאוגרפיה היסטורית ולימודי תרבות.
בסיס הנתונים Heurist (אנ'), שפותח על ידי אוניברסיטת סידני, היה הטכנולוגיה הבסיסית לפרויקט. באפריל 2010, Dictionary of Sydney זכה בפרס מורשת הנאמנות של אוסטרליה באוסטרליה לפרשנות והצגה.
כיום, האתר נמצא בבעלות הספרייה הממלכתית של ניו סאות' ויילס (אנ').
תורמים

רוב התרומות נתרמו מעשרות אנשי אקדמיה, סופרים וחוקרים. בין התורמים הבולטים נמנים קית' וינסנט סמית' (אנ'), עם 15 רשומות, כולל רשומות על בנלונג (אנ') ופמולווי (אנ').
הערות שוליים

↑  'Dictionary of Sydney goes live (אורכב 03.03.2016 בארכיון Wayback Machine)', University of Sydney E-news, 25 February 2010
↑  Duffy, Michale (21 במרץ 2008). "City's history on speed dial: images to give dictionary new meaning". Sydney Morning Herald. p. 31. {{cite news}}:  (עזרה)
↑  2010 National Trust Heritage Awards Winners (ארכיון)
Dict.cc

| --- | --- |

 סוג:  מילון מקוון 
 תקופת הפעילות:  2002–הווה (כ־22 שנים) 
 מייסדים:  פאול המטסברגר 
 בעלות:  פאול המטסברגר 
 שירותים עיקריים:  תרגום 
 www.dict.cc
 
dict.cc הוא אתר אינטרנט המספק שירותי תרגום בין מספר שפות. לאתר אפליקציה לאנדרואיד ול-iOS.
היסטוריה

בשנת 2001 החל מפתח האינטרנט האוסטרי פאול המטסברגר (Paul Hemetsberger) לעבוד על האתר, אשר נקרא תחילה Knowhowbase, וב-6 בנובמבר 2002 האתר עלה לאוויר. מטרת האתר הייתה להוסיף כמה שיותר שפות בכמה שפחות זמן. בשנת 2004 החל האתר לאפשר למשתמשים בו להוסיף תרגומים משל עצמם לביטויים שעדיין לא נמצאים במסד הנתונים.
בתחילת פברואר 2005 נוספה אפשרות להוריד רשימות של אוצר מילים, תחת זכויות הרישיון הציבורי הכללי של גנו, אבל מאוחר יותר הזכויות התחזקו והפכו לזכויות. למרות זה התרומות שנתרמו על ידי משתמשים אחרים, בלי קשר לאתר, הן תחת הרישיון הציבורי הכללי של גנו
מבנה האתר

באתר, כל אחד יכול להוסיף ערכים, והקלטות. אבל הם לא נוספים מיד, בניגוד למילונים כמו ויקימילון, הם נוספים אחרי בדיקה דו שלבית של משתמשים אחרים, כל אחד מצביע לערך האם הוא נכון או לא, וככל שלערך מסוים יש יותר הצבעות חיוביות, ככה יש לו יותר סיכויים לעבור את הבדיקה. כמו כן, באתר ישנה גם אפשרות להוסיף מילים לרשימת השינון, לתרגל אותן, וככה רוב הסיכויים שהן יישמרו בזיכרון לטווח ארוך של המשתמש. באתר יש גם אפשרות לחלק את המילים לפי נושאים, ויש גם אפשרות להתכתב עם אנשים בפורום כדי לבקש עזרה בבעיות במהלך הוספת הערכים.
שפות

כיום מאפשר האתר תרגומים מהשפות אנגלית וגרמנית ל: אנגלית, גרמנית, ספרדית, צרפתית, צ'כית, דנית, קרואטית, שוודית, איטלקית, אלבנית, איסלנדית, סרבית, יוונית, פינית, רומנית, נורווגית, בוסנית, אספרנטו, פולנית, סלובקית, רוסית, פורטוגזית, טורקית, לטינית ובולגרית. המילון הגדול ביותר הוא המילון האנגלי-גרמני, שממנו התפתח האתר כולו. בנובמבר 2009 התחילו להתווסף שפות חדשות למילון. אם משתמש מסוים רוצה להוסיף שפה חדשה למילון, הוא יכול לבקש אותה ב"רשימת הבקשות" ואנשים אחרים יכולים להגשים לו את בקשתו, בתור מתנדבים או בתשלום.
נכון ל-2018 קיים באתר מילון גרמני-עברי קטן המכיל כמעט 17.000 מילים. יש גם מילון אנגלי-עברי המכיל 1,000 מילים.
סטטיסטיקה

בממוצע נוספים לאתר 11,277 ערכים ביום, (נכון לאפריל 2021) 279,147 אלף משתמשים רשומים, 18.8 מיליון צפיות בחודש, 98,085,461 ערכים בסך הכל בכל השפות.
1946

שנת 1946 היא השנה ה-46 במאה ה-20. זוהי שנה רגילה, שאורכה 365 ימים. 1 בינואר 1946 לפי הלוח הגרגוריאני מקדים את 1 בינואר לפי הלוח היוליאני ב-13 ימים.
כל התאריכים שלהלן הם לפי הלוח הגרגוריאני.
נפטרו

ינואר
3 בינואר – ויליאם ג'ויס, בוגד בריטי בשירות התעמולה של גרמניה הנאצית בעת מלחמת העולם השנייה (נולד ב-1906)
פברואר
5 בפברואר – ג'ורג' ארליס, שחקן קולנוע אנגלי זוכה פרס אוסקר (נולד ב-1868)
23 בפברואר – נתלה טומויוקי ימאשיטה, גנרל בצבא היפני הקיסרי במלחמת העולם השנייה (נולד ב-1885)
מרץ
12 במרץ – פרנץ סלשי, ראש ממשלת הונגריה (נולד ב-1897)
22 במרץ – קלמנס פון גאלן כומר קתולי גרמני, אשר יצא בפומבי כנגד תוכנית T4 - אותנסיה (נולד ב-1878)
24 במרץ – אלכסנדר אלכין, אלוף העולם בשחמט (נולד ב-1892)
24 במרץ – ברכה פולד, לוחמת פלמ"ח (נולדה ב-1927)
אפריל
8 באפריל – אילריה וורונקה, משורר אוונגרד יהודי ממוצא רומני (נולד ב-1903)
15 באפריל – משה אביגדור עמיאל, רבה של תל אביב ומראשי הציונות הדתית (נולד ב-1883)
21 באפריל – ג'ון מיינרד קיינס, כלכלן (נולד ב-1883)
מאי
7 במאי – אנטון אדריאן מוסרט, פוליטיקאי הולנדי ששיתף פעולה עם הנאצים (נולד ב-1894)
12 במאי – לאופולד סוחה, חסיד אומות העולם, פולני, נהרג בתאונת דרכים (נולד ב-1909)
16 במאי – אברהרד שנגארט, קצין אס אס ופושע מלחמה נאצי (נולד ב-1903)
16 במאי – ברונו טש, כימאי ופושע מלחמה גרמני (נולד ב-1890)
22 במאי – קרל הרמן פרנק, מושל צ'כיה מטעם גרמניה הנאצית, הוצא להורג (נולד ב-1898)
יוני
1 ביוני – יון אנטונסקו, שליט רומניה בתקופת מלחמת העולם השנייה (נולד ב-1882)
6 ביוני – גרהרט האופטמן, סופר גרמני, חתן פרס נובל לספרות (נולד ב-1862)
10 ביוני – ג'ק ג'ונסון, מתאגרף אמריקאי, האיש השחור הראשון שהיה אלוף העולם באיגרוף (נולד ב-1878)
17 ביוני – יחיעם ויץ, לוחם פלמ"ח (נולד ב-1918)
יולי
27 ביולי – גרטרוד שטיין, סופרת אמריקאית (נולדה ב-1874)
27 ביולי – מירקה גינובה, לוחמת מתקופת מלחמת העולם השנייה ומלחמת האזרחים ביוון (נולדה ב-1916)
אוגוסט
2 באוגוסט – אנדריי ולאסוב, גנרל סובייטי שערק לצידה של גרמניה בעת מלחמת העולם השנייה (נולד ב-1901)
10 באוגוסט – יצחק ברויאר, משפטן, סופר, והוגה דעות, איש אגודת ישראל (נולד ב־1883)
13 באוגוסט – ה.ג'. ולס, סופר מדע בדיוני אנגלי (נולד ב-1866)
אוקטובר
15 באוקטובר – הרמן גרינג, מייסד הגסטאפו (נולד ב-1893)
16 באוקטובר – אלפרד יודל, גנרל קולונל של הוורמאכט (נולד ב-1890)
16 באוקטובר – אלפרד רוזנברג, אידאולוג נאצי ופושע מלחמה, מן האחראים לשואה (נולד ב-1893)
16 באוקטובר – ארנסט קלטנברונר, פושע מלחמה נאצי, מהאחראים העיקריים לשואה (נולד ב-1903)
16 באוקטובר – ארתור זייס-אינקווארט, פושע מלחמה נאצי, האחראי לפשעים רבים בפולין ובהולנד (נולד ב-1892)
16 באוקטובר – האנס פרנק, פושע מלחמה נאצי, ממבצעי השמדת היהודים בשואה (נולד ב-1900)
16 באוקטובר – וילהלם פריק, מראשי המשטר הנאצי בגרמניה (נולד ב-1877)
16 באוקטובר – וילהלם קייטל, איש צבא גרמני שנטל חלק בפשעי המלחמה של הוורמאכט (נולד ב-1882)
16 באוקטובר – יואכים פון ריבנטרופ, מראשי המשטר הנאצי בגרמניה (נולד ב-1893)
16 באוקטובר – יוליוס שטרייכר, מראשי המשטר הנאצי בגרמניה (נולד ב-1885)
16 באוקטובר – פריץ זאוקל, פושע מלחמה נאצי האחראי העיקרי לשיעבודם של מיליונים לעבודות כפייה (נולד ב-1894)
נובמבר
25 בנובמבר – הנרי מורגנטאו (האב), דיפלומט אמריקאי (נולד ב-1856)
דצמבר
10 בדצמבר – דיימון ראניון, עיתונאי וסופר אמריקאי (נולד ב-1880)
ראו גם

1946 במדע‎
1946 בקולנוע‎
1946 בספורט‎
ילידי 1946‎
נפטרים ב-1946‎
יוני נתניהו
שלום חנוך
פרדי מרקיורי
קרל השישה עשר גוסטב, מלך שוודיה
EWI

.
EWI מתוצרת AKAI
אִיוִוי (EWI, ראשי תיבות של Electronic Wind Instrument) הוא כלי נגינה אלקטרוני ממשפחת כלי הנשיפה, אשר נהגה על ידי נייל סטיינר (Nyle Steiner) ופותח בהמשך על ידי תאגיד המוזיקה האלקטרונית AKAI היפני. הדגמים הראשוניים של הכלי כללו שני חלקים נפרדים - ממשק נשיפה וסינתיסייזר - אחד הדגמים -EWI4000S משלב יחד את שני החלקים השונים, האחד מתחת לשני.
מבנה הכלי

הכלי מעוצב כך ששיטת האצבוע בנגינה עליו דומה לסקסופון, כך שגם נגני קלרינט מסוגלים לנגן עליו בקלות רבה. הכלי מאפשר גם שיטות אצבוע שונות, כמו למשל לכלי נשיפה ממתכת (קרן יער, חצוצרה, טרומבון) או כלי נשיפה מעץ (אבוב, חלילית וחליל). הכלי בנוי בצורה קווית, ומוחזק בקדמת גופו של הנגן באמצעות רצועת צוואר.
ממשק הנשיפה של ה-EWI כולל פייה המכילה חיישנים למדידת שני מאפייני נגינה מרכזיים:
לחץ האוויר - השולט בעוצמת הצליל המתקבלת.
לחץ השפתיים - השולט בוויבראטו, רטיטת הצליל.
ה"שסתומים" של ה-EWI אינם מכניים, אלא מופעלים באמצעות מקשי מגע, המודדים את מיקום ועוצמת לחיצת האצבעות באמצעות מדידת מוליכות חשמלית. העובדה שהנגינה בכלי מתבצעת באמצעות מקשי מגע, מאפשרת נגינה מאוד מהירה על הכלי.
גובה האוקטבה של הצליל המופק נקבע באמצעות מערך של גלגלות הממוקם בחלק האחורי של הכלי ומופעל באמצעות האגודל השמאלי של הנגן. בזכות יכולת שינוי האוקטבות, המנעד של ה-EWI הוא הרחב ביותר מבין כלי הנשיפה (כ-8 אוקטבות). קפיצת אוקטבה מהירה על אותו תו למעלה או למטה מושגת בעזרת גלילת האגודל בין גלגלות סמוכות. קפיצות מרווחים מחוץ לתחום אותה אוקטבה נעשית בעזרת מעבר למרווח הרצוי באצבוע ובחירת האוקטבה הרצוייה, מעלה או מטה.
ממשק הנשיפה שולט בסינתיסייזר אשר מפיק את הצלילים. חלק מדגמי ה-EWI מחוברים לסינתיסייזר ספציפי, וחלקם מקושרים לממשק MIDI, המאפשר הפקת מגוון רחב יותר של צלילים. יש דגמים עם חיבור מידי בחיבור USB חוטי או אלחוטי. ניתן לרכוש סט צלילים להתקינו במחשב ולהעשיר את הכלי במגוון גדול של צלילים.
היות שהכלי אלקטרוני, נפתחות אפשרויות מגוונות בפני הנגנים. כך, ניתן לנגן בכלי מבלי להפריע לסביבה, ולהאזין למהלך הנגינה בעזרת אוזניות. לחלופין, ניתן לחבר את הכלי להגברה, הן הגברה חוטית והן הגברה אלחוטית. לדגם ה 5000 s יש מתקן הדומה לראוטר שבעזרתו נגן הכלי יכול לנגו חופשי מכבלים. את הראוטר ניתן לחבר להגברה עם כבלים אבל הכלי מקבל את הצלילים מהראוטר באופן אלחוטי. ניתן גם לחבר את הכלי להגברה ולמחשב עם כבלים.
דגמים וסגנונות נגינה

היצרנים העיקריים של ממשקי הנשיפה הם AKAI וימאהה. הדגמים הקיימים כיום כוללים את AKAI EWI3020, AKAI EWI4000s, Yamaha WX5, Yamaha WX11, Yamaha WX7 ו-Synthophone. בנוסף, פותח ממשק נשיפה הנקרא EVI, המתאים לנגני כלי נשיפה ממתכת. דגם ה AKAI EWI4000S, מכיל את ממשק ה-EVI.
דגמים מאוחרים הם ה EWI 5000 וה EWI solo. דגם זה האחרון כולל רמקול פנימי וכן מאגר של 200 צלילים, מאה דגימות של כלים אקוסטיים ומאה צלילי סינתיסייזר שונים.
על אף העובדה שהכלי מוזכר בדרך כלל בהקשר של מוזיקת פיוז'ן ג'אז-רוק ולמוזיקת ניו אייג', הוא מאוד מגוון מבחינה סגנונית. חיישן לחץ האוויר מאפשר טווח דינאמי נרחב מאוד, והקישור לסינתיסייזרים חיצוניים מאפשר מגוון צלילים כמעט אינסופי.
Sympathetic Nervous System

ערך זה עוסק באלבום מוזיקה של נינט טייב. אם התכוונתם לחלק ממערכת העצבים, ראו .
Sympathetic Nervous System (בעברית: מערכת העצבים הסימפתטית) הוא אלבום האולפן השלישי של הזמרת-יוצרת הישראלית נינט טייב. האלבום יצא לאור ב-30 במאי 2012, על ידי חברות התקליטים הליקון.
רקע והפקה

האלבום הוקלט בקיץ 2011 באולפני Motor Museom Studio בליברפול והופק על ידי המפיק הבריטי מייק קרוסי, שהפיק בין היתר אלבומים גם לארקטיק מאנקיז, סופי אליס בקסטור ג'ייק באג ואחרים.
כל שירי האלבום, בשפה האנגלית, נכתבו והולחנו על ידי טייב. באלבום מנגנים טייב עצמה, חברי להקת רוקפור והצ'לנית מאיה בלזיצמן.
מהאלבום שוחררו שני סינגלים - I C U ו What Are You People, שלא זכו להשמעות רבות בתחנות הרדיו.
לעומת חוסר ההצלחה המסחרית של האלבום, הביקורות עליו היו ברובן טובות. עינב שיף כתב: "אחרי האזנות רבות ל-"Sympathetic Nervous System", אפשר כבר להשלים עם המציאות הזו: ממילא נינט טייב גדולה על ישראל". אסף נבו ב-mako: "רוקרית חכמה, אמיצה והכי קולית, שעושה מוזיקה חופשית ומענגת". גם רז ישראלי כתב לעיתון 'מעריב': "אלבום רוק נשי אינטליגנטי, ישיר ועוקצני, כולו נינט טייב בביטחון עצמי מלא ובלי להתחנף".
רשימת רצועות

כל השירים נכתבו והולחנו על ידי נינט טייב (למעט היכן שמצוין אחרת).
| Sympathetic Nervous System> מס' | Sympathetic Nervous System> שם | Sympathetic Nervous System> כותב(ים) | Sympathetic Nervous System> משך | Sympathetic Nervous System>  | Sympathetic Nervous System>  | Sympathetic Nervous System>  | Sympathetic Nervous System>  | Sympathetic Nervous System>  | Sympathetic Nervous System>  |
| --- | --- | --- | --- | --- | --- | --- | --- | --- | --- |
| 1. | Sympathetic Nervous System  | נינט טייב וברוך בן יצחק | 2:54 |  |  |  |  |  |  |
| 2. | Sweaty Palm  |   | 3:32 |  |  |  |  |  |  |
| 3. | Room  |   | 3:22 |  |  |  |  |  |  |
| 4. | I C U  | נינט טייב וברוך בן יצחק | 3:16 |  |  |  |  |  |  |
| 5. | Unrequited Star  |   | 4:19 |  |  |  |  |  |  |
| 6. | 27  |   | 5:02 |  |  |  |  |  |  |
| 7. | What Are You People  |   | 3:14 |  |  |  |  |  |  |
| 8. | Drowning  |   | 3:20 |  |  |  |  |  |  |
| 9. | O'Computer  | מרק לזר, מאיה בלזיצמן, נינט טייב וברוך בן יצחק | 3:29 |  |  |  |  |  |  |
| 10. | Yellow Tree  |   | 6:07 |  |  |  |  |  |  |
| 11. | Find My Love  | איסר טננבאום, מאיה בלזיצמן, נינט טייב וברוך בן יצחק | 13:56 |  |  |  |  |  |  |
| משך כולל: | משך כולל: | משך כולל: | 52:31 |  |  |  |  |  |  |
Destiny Fulfilled

Destiny Fulfilled (בעברית: גורל שהתממש) הוא אלבום האולפן החמישי של להקת הבנות האמריקאית, דסטיניז צ'יילד. האלבום יצא לאור ב-16 בנובמבר 2004, על ידי חברות התקליטים קולומביה רקורדס וסוני אורבן מיוזיק.
עם יציאתו נכנס האלבום אל המקום השני במצעד הבילבורד 200.
רקע

אלבום זה היה האלבום הראשון של הלהקה מאז שהן יצאו להפסקה על מנת להתמקד בקריירות הסולו שלהם. בניגוד לאלבומים הקודמים שלהן הפעם כל בנות הלהקה היו מעורבות בהפקת וכתיבת האלבום.
בנוסף לעבודה שלהן בעצמם על האלבום הלהקה עבדה גם עם מפיקים אשר עבדו איתם באלבומים קודמים לצד מפיקים חדשים כמו רוקווילדר, סוויז ביטז ורודני ג'רקינס.
סוגה

מבחינה לירית האלבום שואב השראה משיחה בה ניהלו בנות הלהקה בשבוע הראשון להקלטות האלבום על מה קרה בחייהן של כל אחת מאז הן התפצלו. שירי האלבום למעשה ממשיכים זה את זה ויוצרים סיפור אחד. מבחינה מוזיקלית האלבום מכיל שירי מיד טמפו לצד בלדות ומוזיקת R&B.
האלבום קיבל ביקורות מעורבות מהמבקרים שכינו את הבלדות באלבום כ"בינוניות" ואף מתחו ביקורת על התוכן הלירי.
הצלחה וקידום

האלבום זכה להצלחה כאשר הגיע למקום השני בארצות הברית ומכר שם 3 מיליון עותקים מה שהביא לכך שקיבל 3 מעמדות פלטינה. גם בבריטניה האלבום זכה להצלחה כאשר הגיע למעמד פלטינה כפולה ואף הגיע למעמד פלטינה גם באוסטרליה, קנדה, גרמניה ויפן.
על מנת לקדם את האלבום הבנות הופיעו במספר אירועים וטקסים שונים בארצות הברית ובאירופה. בנוסף גם יצאו לסיבוב ההופעות "Destiny Fulfilled... and Lovin' It" ב-2005, וקיימו 67 הופעות. אחרי סיבוב ההופעות הלהקה התפרקה באופן רשמי. מתוך האלבום יצאו 4 סינגלים: "Lose My Breath", "Soldier", "Girl" ו-"Cater 2 U".
רשימת רצועות

| Destiny Fulfilled> מס' | Destiny Fulfilled> שם | Destiny Fulfilled> משך | Destiny Fulfilled>  | Destiny Fulfilled>  | Destiny Fulfilled>  | Destiny Fulfilled>  | Destiny Fulfilled>  | Destiny Fulfilled>  | Destiny Fulfilled>  |
| --- | --- | --- | --- | --- | --- | --- | --- | --- | --- |
| 1. | Lose My Breath  | 4:02 |  |  |  |  |  |  |  |
| 2. | Soldier (בהשתתפות T.I. וליל ויין)   | 5:25 |  |  |  |  |  |  |  |
| 3. | Cater 2 U  | 4:05 |  |  |  |  |  |  |  |
| 4. | T-Shirt  | 4:40 |  |  |  |  |  |  |  |
| 5. | Is She the Reason  | 4:46 |  |  |  |  |  |  |  |
| 6. | Girl  | 3:44 |  |  |  |  |  |  |  |
| 7. | Bad Habit  | 3:54 |  |  |  |  |  |  |  |
| 8. | If  | 4:15 |  |  |  |  |  |  |  |
| 9. | Free  | 4:51 |  |  |  |  |  |  |  |
| 10. | Through With Love  | 3:35 |  |  |  |  |  |  |  |
| 11. | Love  | 4:30 |  |  |  |  |  |  |  |
| משך כולל: | משך כולל: | 47:47 |  |  |  |  |  |  |  |
הערות שוליים

1 2  Destiny's Child - Destiny Fulfilled, Discogs (באנגלית)
↑  US CHART ALBUMS
| דסטיניז צ'יילד |
| --- | --- | --- |
| ביונסה נואלס • קלי רולנד • מישל ויליאמס • לטבייה רוברסון • לטויה לאקט • פרה פרנקלין   דיסקוגרפיה • שירים • פרסים ומועמדויות | ביונסה נואלס • קלי רולנד • מישל ויליאמס • לטבייה רוברסון • לטויה לאקט • פרה פרנקלין   דיסקוגרפיה • שירים • פרסים ומועמדויות |  |
| אלבומי אולפן | Destiny's Child • The Writing's on the Wall • Survivor • 8 Days of Christmas • Destiny Fulfilled |  |
| אלבומי אוסף | This Is the Remix • #1's • Love Destiny • Playlist: The Very Best of Destiny's Child • Love Songs • Destiny's Child: The Untold Story Presents Girls Tyme |  |
| מיני-אלבומים | Love: Destiny |  |
| אלבומי וידאו והופעה | The Platinum's on the Wall • Destiny's Child World Tour • Destiny's Child: Live in Atlanta • Destiny's Child Video Anthology |  |
| סינגלים | "No, No, No" • "With Me" • "Get on the Bus" • "Bills, Bills, Bills" • "Bug a Boo" • "Say My Name" • "Jumpin', Jumpin'" • "Independent Women Part I" • "Survivor" • "Bootylicious" • "Emotion" • "Nasty Girl" • "8 Days of Christmas" • "Rudolph the Red-Nosed Reindeer" • "Lose My Breath" • "Soldier" • "Girl" • "Cater 2 U" • "Stand Up for Love" |  |
| השתתפות בסינגלים | "Just Be Straight with Me" • "What's Going On" • "The Girl Is Mine" |  |
| סיבובי הופעות | Total Request Live Tour • Destiny Fulfilled... and Lovin' It |  |
| 0 | 1 | 2 |
| --- | --- | --- |
| הקודם: 2004: אשר – Confessions | פרס המוזיקה האמריקאית לאלבום הנשמה/R&B האהוב ביותר   2005: דסטיניז צ'יילד – Destiny Fulfilled  | הבא: 2006: מרי ג'יי בלייג' – The Breakthrough |
| --- | --- |
בקרת זהויות :  MusicBrainz release group: 5f159cdf-c62d-3311-80e5-7d3857a1e09e
644

שנת 644 היא השנה ה-44 במאה ה-7. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

אשקלון נכבשה מידי הביזנטים על ידי המוסלמים.
כיבושים של כוחות האסלאם באיראן המזרחית, אפגניסטן ופקיסטן של היום.
הוכתר הח'ליף השלישי עות'מאן
נפטרו

עומר בן אל-ח'טאב, ח'ליפה השני (נולד ב-586)
3 בנובמבר – עומר, הח'ליפה השני (נולד ב-584)
ראו גם

ילידי 644‎
נפטרים ב-644‎
Sycamore

| --- | --- |

 מידע כללי
 יצרן:  גוגל
 השקה:  2019
 מידע טכני
 טרנזיסטורים:  53 קיוביטים
 
Sycamore הוא מעבד קוונטי שפותח על ידי חטיבת הבינה מלאכותית של גוגל. המעבד מכיל 53 קיוביטים ומבוסס על מוליכי-על.
ביצועים

ב-2019, גוגל דיווחה בכתב העת המדעי Nature כי המעבד השלים משימה תוך 200 שניות (3 דקות ו-20 שניות) וטענה כי אותה משימה תיקח זמן עיבוד של כ-10,000 שנים במחשב קלאסי ועל כן, חברת גוגל טענה כי השיגה עליונות קוונטית (אנ'). על מנת להעריך את הזמן להשלמת המשימה על ידי מחשב-על קלאסי, גוגל הריצה סימולציות חלקיות של המעגל הקוונטי במחשב העל Summit, מחשב העל המהיר ביותר בעולם לאותה העת. מאוחר יותר, חברת IBM טענה כי ההערכה של גוגל היא מוגזמת ביותר וכי השלמת אותה המשימה תיארך רק 2.5 ימים במחשב קלאסי כמו Summit. אם ההערכות של גוגל יתבררו כנכונות, פירוש הדבר שהתבצע צעד אקספוננציאלי בכוח חישוב של מחשבים.
באוגוסט 2020, מהנדסים קוונטים אשר עובדים עבור גוגל דיווחו כי סימולציית הכימיה החישובית הגדולה ביותר על מחשב קוונטי - הערכת הרטרי-פוק באמצעות המעבד, צומדה עם מחשב קלאסי שפיענח את התוצאות על מנת לספק פרמטרים חדשים למערכת 12 קיובטים.
בדצמבר 2020, המעבד הקוונטי הסיני אשר מבוסס על פוטונים, Jiuzhang, שפותח על ידי אוניברסיטת המדע והטכנולוגיה של סין, הגיע לכוח חישובי 76 קיוביטים. המעבד, לטענת מפתחיו, מהיר פי 10 מיליארד מ-Sycamore, ובכך הפך למחשב הקוונטי השני שהשיג עליונות קוונטית.
הערות שוליים

↑  מיכאל קן, Google Claims Quantum Computing Achievement, IBM Says Not So Fast, באתר PCMag, ‏‏23 באוקטובר 2019 (באנגלית)
↑  פרנק ארוט, קונל אריה, ראיין בבוש, דייב בקון, ג'וזף ס. ברדין, רמי ברנדס, רופק ביוואס, סרגיאו בויקסו, פרננדו ג. ס. ל. ברנדאו, דויד א. בואל, ברייאן בורקט, יו צ'ן, זיג'ון צ'ן, בן צ'ארו, רובטו קולינס, ויליאם קורנטי, אנדרו דונסוורת', אדרוארד פרהרי, ברוקס פוקסן, אוסטין פוולר, קרייג גידניי, מאריסה גיאוסטינה, רוב גראף, קייט גוריאן, סטיב האברגר, מת'יו פ. האריגאן, מיכאל ג'. הרטמן, אלן הו, מרקוס הופמן, טרנט הואנג, טרוויס ס. הומבל, סרגיי ו. יצחקוב, איוון ג'פרי, ז'נג ג'יאנג, דביר קפרי, קוסטנטין קצ'דזהי, ג'וליאן קלי, פאול ו. קלימוב, סרגיי קנייש, אלכסנדר קורטקוב, פדור קוסטריטסה, דויד לנדהואיס, מייק לינדמארק, אריק לוסרו, דימטרי לייקח, סלבטור מנדרה, ג'ארוד ר. מקלין, מת'יו מקאוון, אנת'וניו מגרנט, ז'או מי, קריסטל מיצ'יאלסן, מסעוד מוהני, ג'וש מוטוס, עופר נעם, מת'יו נלי, צ'ארלס נלי, נורפי יוזהן ניו, אריק אוסטביי, אנדרה פטוקהוב, ג'ון ס. פלט, כריס קווינטנה, אלנור ג. ריאפל, פדרם רושן, ניקולס ס. רובין, דניאל סנק, קווין ג'. סטזינגר, ודים סמלייאנסקי, קווין ג'. סונג, מת'יו ד. טרוית'יק, עמית ויינסנצ'ר, בנג'מין וילאלונגה, ת'אודור ווית', ז. ג'יימי יאו, פינג יא, אדם זלקמן, הרטמוט נוון, וג'ון מ. מרטיניס, Quantum supremacy using a programmable superconducting processor, באתר Nature, ‏‏23 באוקטובר 2019 (באנגלית)
↑  פאול רינקון, Google claims 'quantum supremacy' for computer, באתר BBC, ‏‏23 באוקטובר 2019 (באנגלית)
↑  אליזבת' גיבני, Hello quantum world! Google publishes landmark quantum supremacy claim, באתר Nature, ‏‏23 באוקטובר 2019 (באנגלית)
↑  אדווין פדנאול, ג'ון גונלס, דימיטרי מסלוב וג'יי גמבטה,  On “Quantum Supremacy”, באתר IBM, ‏‏21 באוקטובר 2019 (באנגלית)
↑  צ'לסה וויט, What next for quantum computers?, New Scientist כרך 243‏, אוקטובר 2019‏, עמ' 15 doi: 10.1016/S0262-4079(19)31852-4
↑  סטיבן שאנקהנד, Google's quantum supremacy is only a first taste of a computing revolution, באתר CNET, ‏‏25 באוקטובר 2019 (באנגלית)
↑  נייל סאווג', Hands-On with Google’s Quantum Computer, באתר Scientific American, ‏‏24 באוקטובר 2019 (באנגלית)
↑  אריק מק, No, Google and Its Quantum Computer Aren't Killing Bitcoin Anytime Soon, באתר Inc, ‏‏24 באוקטובר 2019 (באנגלית)
↑  בוב ירקה, Google conducts largest chemical simulation on a quantum computer to date, באתר Phys.org, ‏‏28 באוגוסט 2020 (באנגלית)
↑  נייל סאווג', Google’s Quantum Computer Achieves Chemistry Milestone, באתר Scientific American, ‏‏4 בספטמבר 2020 (באנגלית)
↑  Google AI Quantum Collaborators‏, Hartree-Fock on a superconducting qubit quantum computer, באתר Science, ‏‏28 באוגוסט 2020 (באנגלית)
↑  פיליפ בל, Physicists in China challenge Google’s ‘quantum advantage’, באתר Nature, ‏‏3 בדצמבר 2020 (באנגלית)
DAF-2

Caenorhabditis elegans
DAF-2 הוא הגן הביולוגי הראשון שהתגלה, אשר הוכח, שביטול או ניטרול פעילותו יכולים לגרום לאריכות ימים, או לחלופין, פעילותו הרגילה גורמת לקיצור משך החיים. פרופסור סינתיה קניון, מגלת הגן, כינתה אותו לפיכך: The Grim Reaper Gene או בעברית, גן מלאך המוות.
הגילוי

ב-1993 הצליחה הגנטיקאית האמריקאית פרופסור (אוניברסיטת קליפורניה בסן פרנסיסקו) סינתיה קניון (נולדה ב-1954) לזהות ולהרוס גן ספציפי אחד בנמטודה, הקרויה Caenorhabditis elegans, ובכך לגרום להכפלת משך חייה של התולעת הזעירה. קניון קראה לגן זה בשם DAF-2. גן זה, או לפחות גן הדומה לו מאוד בהרכבו, מצוי גם בבעלי חיים מפותחים יותר, לרבות ב-DNA האנושי.
במהלך עשרים השנים שלאחר מכן גילתה קניון גנים נוספים שניתן לשנותם ולהאריך את משך חייה של התולעת עד פי שישה ויותר ממשך החיים הטבעי שלה, עד למקסימום של 144 יום במקום משך החיים הטבעי הממוצע של הנמטודה - 20 יום. חשוב לציין בהקשר זה גם, כי התולעת הזעירה שומרת על נעוריה במשך חלק ניכר מתוספת החיים שניתנה לה, דהיינו, אין מדובר רק בעצם הארכת החיים, אלא בהארכת החיים האיכותיים. פרופסור קניון גם גילתה לאחר מכן, שהריסתו או ניטרולו של גן אחר, DAF-16, שגם לו יש מקבילה אנושית, יכולים לחולל את התהליך ההפוך ולקצר בחזרה בחצי את משך חייה של אותה נמטודה, כלומר פעילותו הרגילה של גן זה גורמת לאריכות ימים. פרופסור קניון כינתה לפיכך את הגן הזה בשם elixir gene - גן סם החיים.